Document ID: /roh_data/filtered/fineweb-2-filterrobots_roh.jsonl.gz/5314

Senda da planets
La via dils planets a Falera ei ina senda instructiva astronomica davart nies sistem solar. Ella sesanfla sin l`emprema part dalla via da panorama (senda sursilvana), che meina da Falera via Larnags a Laax-Murschetg. Sin ina via bein mentenida da 1.5 km lunghezia fageis Vus in cuort viadi naven dil sulegl, nossa steila fixa, tochen tier il planet pluto. Quei corrispunda ad ina distanza da ca. 5.9 milliardas kilometers ni ad ina scala dad 1:4 milliardas. Quei vul dir che Vus s`avanzasses cun mintga pass sin la via dils planets 4 milliuns kilometers egl univers. Sin quella via ein il sulegl ed ils nov planets presentai sco sculpturas. Concernent quellas munta la scala denton ad 1:2 milliardas; quei vul dir ch`ils planets ein vegni presentai il dubel gronds – cumparegliziun cun las distanza.
Fagiei ina spassegiada tras nies sistem solar e laschei impressiunar dalla grondezia da nies univers. Gudi era il panorama impressiunont cun ina vesta imposanta viera la cavorgia dil Rein, la Ruin`aulta. La via da panorama meina Vus vinavon viers Laax ni anavos el liug da partenza. La Societad astronomica dil Grischun e la vischnaunca da Falera giavischan bia plascher tier la scoperta dil sistem solar.